Luik (provinsie) - Wikipedia
(Aangestuur vanaf Provinsie Luik)
Ligging van die provinsie Luik in België
Koördinate: 50°38′N 5°34′O﻿ / ﻿50.633°N 5.567°O﻿ / 50.633; 5.567Koördinate: 50°38′N 5°34′O﻿ / ﻿50.633°N 5.567°O﻿ / 50.633; 5.567
3 844 km² (1 484 vk m)
280/km² (730/vk m)
Luik (Frans: Liège, Duits: Lüttich, Nederlands: Luik, Waals: Lidje, Limburgs: Luuk, Luxemburgs: Léck) is 'n Belgiese provinsie in Wallonië. Die provinsie het 'n bevolking van 1 083 400 in 2013 gehad en beslaan 'n oppervlakte van 3 844 km² met 'n bevolkingsdigtheid van 280 per km². Die hoofstad is die gelyknamige stad Luik (Liège).
Luik lê in die ooste van België en grens in die noordooste aan die Nederlandse provinsie Limburg, in die ooste aan die Duitse deelstate Noordryn-Wesfale en Rynland-Palts en in die suidooste aan die Groothertogdom Luxemburg. In Luik word Frans en Wallonies gepraat, behalwe teen die grens met Duitsland waar daar Duits gepraat word en teen die grens met die Groothertogdom Luxemburg waar daar Duits en Luxemburgs gepraat word (die Duits-sprekende Ooskantons), en in die noordooste teen die grens met Nederland en Duitsland waar daar Limburgs gepraat word.
Die Maasrivier vloei deur die westedeel van die provinsie. In die noordweste lê die Haspengouw (Hesbaye), en in die suidweste die Condroz. Verder is daar die Land van Herve in die noorde (dit grens aan die Voerstreek in Belgiese Limburg) en in die ooste die Ardenne. Die hoogste punte lê in die Hoë Vene (Hautes Fagnes/Hohes Venn, 'n natuurgebied in die Ardenne en die Eifel): die heuwels die Signal van Botrange (694 m) in die munisipaliteit Weismes, die Weißer Stein (693 m) in die munisipaliteit Büllingen op die grens met Duitsland en die Baraque Michel (674 m) in die munisipaliteit Malmedy.
Luik is in administratiewe opsig in vier arrondissemente verdeel:
↑ Die Signal van Botrange is sowel die hoogste punt van Wallonië as van België.
Wikimedia Commons het meer media in die kategorie Luik (provinsie).
(fr) (de) Amptelike webwerf van die provinsie Luik
Ontsluit van "https://af.wikipedia.org/w/index.php?title=Luik_(provinsie)&oldid=1889845"
Die bladsy is laas op 17 Januarie 2019 om 14:20 bygewerk.